**Aveam o treabǎ amândoi**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copil fiind,

Mergeam cu vaca

Şi,

Recitând din Odiseea

Versuri lungi

Despre Itaca,

Priveam atent

Cum aduna,

Sǎraca,

Iarbǎ asprǎ de pe lunci,

Trǎgând cu ochiul,

Din când în când,

La cel ce o pǎzea

Atunci.

Aveam o treabǎ

Amândoi,

Eu sǎ pǎzesc o fabricǎ

Fermecǎtoare,

Cu ochii blânzi

Şi gura mare,

Iar ea, în ţâţa ei,

Albitǎ de atâta soare,

S-adune laptele vǎrsat

În florile de pe cǎrare.

Smerit,

Priveam spre cer

Şi mǎ-ntrebam,

Aşa-ntr-o doarǎ,

Ca omul pasager,

Sǎ urc la El

Gǎsi-voi eu vro scarǎ?